
NAVODILA DIJAKOM

za izvajanje praktičnega usposabljanja z delom v programu ADMINISTRATOR
OBVEZNOSTI DIJAKA SO:

· točno mora prihajati in odhajati z delovnega mesta;

· pri delu mora upoštevati pravila kulturnega in vljudnega sporazumevanja tako do strank kot do sodelavcev in nadrejenih;

· biti urejen;

· med delovnim časom ne sme uporabljati mobilnega telefona in ne žvečiti žvečilnega gumija;

· med delovnim časom ne sme uporabljati računalnika v osebne namene (npr. facebook, msn, twitter, youtube,…);

· če nima kaj početi, vpraša bližnjega sodelavca ali mentorja za delo;

· v dnevu ima samo en odmor in to je v času malice, ki je največ pol ure;

· v času delovne obveznosti ne sme sprejemati obiskov prijateljev in znancev;

· v času delovne prakse nima počitnic;

· upoštevati mora tajnost podatkov organizacije tako med izvajanjem praktičnega usposabljanja kot tudi po njegovem prenehanju, ter pri pisanju poročila;
· upoštevati mora predpise varstva pri delu in interne predpise;

· dijaki 2. letnika morajo bolezenske izostanke, ki presegajo tri dni (dijaki 3. letnika pa izostanke, ki presegajo 40 ur) ter vse ostale izostanke nadomestiti; 

· izostanek s praktičnega usposabljanja mora v primeru bolezni  opravičiti z zdravniškim opravičilom. Izostanke iz drugih opravičljivih razlogov mora predhodno najaviti mentorju in pridobiti dovoljenje. Če to ni možno (npr. nesreča), ga mora čim prej obvestiti;
· opraviti mora vse ure (304 ure za drugi letnik in 608 ur za tretji letnik) v predvidenem času. Če tega ne opravi, mora ure nadomestiti po končanem pouku ali med počitnicami; 

· napotnico s poročilom o delovni praksi oddajo dijaki po končanem usposabljanju organizatorju PUD v šoli (v pisni obliki ali v spletno učilnico) do 14. 04. 2018;
Veliko uspeha!

                                                                                       Organizator PUD    
